संदिग्ध हालत में खड़े गेहूं से भरे ट्रक छोटे हाथी से गेहूं अनलोड कर रहे थे
वर्करों सहित पहुंच शुरू की मामले की जांच
भास्करन्यूज | अमृतसर
लोगोंको बांटी जाने वाली सरकारी गेहूं में हो रहे घपलों को लेकर अब लोग भी जागरूक होते जा रहे है। वेरका के नजदीक इंदिरा कालोनी के पास गेहूं से दो भरे हुए ट्रक खड़े थे और छोटा हाथी टैंपू में इन बोरियों को विभिन्न इलाकों में भेजा जा रहा था। गेहूं की कालाबाजारी का अंदेशा लगाते हुए लोगों ने इसकी जानकारी सीपीएस डॉ. नवजोत कौर सिद्धू के पीए गौरव वासदेव को दी।
एकघंटे से ज्यादा समय तक चलती रही पूछताछ
सूचनामिलते ही वासदेव गिरीश शर्मा अपने समर्थकों सहित वहां पहुंच गए, जिन्होंने इस बारे पूछताछ की। करीब एक घंटे से अधिक पूछताछ चलती रही और फूड सप्लाई विभाग के अधिकारियों का इंतजार किया जाता रहा, लेकिन कोई भी अधिकारी नहीं पहुंचा। फूड सप्लाई अधिकारी फोन पर ही इसकी पुष्टि करते रहे।
गौरव वासदेव का कहना था कि सीपीएस डॉ. नवजोत कौर सिद्धू के निर्देश है कि सरकार की ओर से दी जाने वाली सरकारी गेहूं प्रॉपर लोगों के बीच बांटी जाए। पिछले दिनों में सरकारी गेहूं की कालाबाजारी हुई है। लोगों को इसकी भनक लगी तो उन्हें सूचना दी गई। फिलहाल इसकी पूछताछ की जा रही है और फूड सप्लाई अधिकारी जिन डिपुओं पर इस गेहूं के भेजने की बात कर रहे है, वहां भाजपा कार्यकर्ताओं को बैठाया गया है।
गौरव वासदेव ने कहा कि नियमों के अनुसार फूड सप्लाई इंस्पेक्टर की अगुवाई में लोगों को गेहूं बांटी जाती है, लेकिन यहां कोई इंस्पेक्टर नजर नहीं आया। पता चला है कि फूड सप्लाई विभाग की ओर से 1700 बोरियां वेरका के 8 डिपुओं के लिए भेजी गई थी।
गेहूं जैनुअन है : अमित सरीन
फूडइंस्पेक्टर अमित सरीन का कहना था कि शाम 3.30 बजे तक ट्रकों को वेरका के लिए भिजवा दिया गया था। ट्रक को अनलोड करने में थोड़ा समय तो लगता है, इसीलिए ट्रक अनलोड करते करते शाम पड़ गई। उन्होंने बताया कि वेरका के कुछ क्षेत्र की अंदरुनी गलियों में डिपो है, जहां ट्रक जाना मुनासिब नहीं है, इसीलिए छोटे वाहनों पर गेहूं लादकर वहां भेजी जा रही थी। सरकारी गेहूं है और पूरी तरह से जैनुअन है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva